Os Estatos Unitos Mexicanos son una federación de trenta y un estatos libres y sobirans en quanto a o suyo rechimen interior y independients os un d'os atros. O gubierno de cada estato ha de tener un sistema congresual de gubierno presidito por un gubernador electo cada seis anyos sin posibilitat de reelección. O poder lechislativo d'os estatos recaye sobre un Congreso d'os Deputatos unicameral, o numero d'escanyos d'o qualo pende de cada estato. A chudicatura recaye sobre un Trebunal Superior de Chusticia. Cada estato tién a suya propia constitución y codigo civil y penal. Cada estato a la vegata se divide en municipios que pueden comprender un u mas lugars u ciudatz. Os municipios son tamién autonomos en lur rechimen interno y tienen un poder limitato de recaptación fiscal. Os municipios son os entes autonomos de ran administrativo mas chicot d'o país.